Ukukhukhuleka kwehlabathi

Ukukhukhuleka kwehlabathi 
Ukukhukhuleka kwehlabathi kukulokha ihlabathi isuka endaweni yinye iye kwenye indawo ngesibanga sezenzo zabantu nofana ngenca yezenzo zemvelo. Ukukhukhuleka kwehlabati kumraro webhoduluko enganamthelela phezu kwehlabathi kwaphela kodwana naphezu kwazo zoke izinto ezikhona ephasiniNearing, M.A., Lane, L.J. and Lopes, V.L., 2017. Modeling soil erosion. In Soil erosion research methods (pp. 127-158). Routledge..

 Izinto ezibangela ukukhukhuleka kwehlabathi? 

 1.Inkhukhula zamanzi 
Lokha izulu naline khulu ngeenkhukhula lingabangela bona ihlabathi igcine ikhukhula mamanzi amanengi iyokujama kwenye indawo.

 2.Umoya omkhulu 
Umoya onamandla ugcina sele udobha ingcetjhana zehlabathi  uzikhukhulele kwenye indawo.
Ukusikwa kwemithi
Ukusikwa kwemithi neentjalo kungabangela ukukhuleka  kwehlabathi njengombana imiraho yemithi ibamba ihlabathi.

 3.Ukwakhiwa kwemizi nokusikwa kweenhlahla 
Ukwakhiwa kwezindlu neminye imakhiwo efana neendlela yeemodere ingabangela ukukhukhuleka kwehlabathi ngombana kuyagujwa kukhitjhwa ihlabathi begodu  neetjalo zemvelo ezimile  lapho ezibambe ihlabathi ziyasuswaKavian, A., Azmoodeh, A. and Solaimani, K., 2014. Deforestation effects on soil properties, runoff and erosion in northern Iran. Arabian Journal of Geosciences, 7, pp.1941-1950..

 Imiphumela yokukhukhuleka kwehlabathi 
Ukukhukhuleka kwehlabathi kungaba nemiphumela emimbi phezu kwebhoduluko

 1. ukulahlekelwa yihlabathi enothileko 
Lokha ihlabathi nayikhukhulekako kungakhamba ihlabathi enothileko esetjenziswela ukutjala inthelo nemirorho. Intjalo lezi ngekhe zisa khula ngendlela afanelo lokha ihlabathi le nayikhukhulekilekoPimentel, D. and Burgess, M., 2013. Soil erosion threatens food production. Agriculture, 3(3), pp.443-463.Jiao, J., Zou, H., Jia, Y. and Wang, N., 2009. Research progress on the effects of soil erosion on vegetation. Acta Ecologica Sinica, 29(2), pp.85-91..

 2. Ukusilaphazeka kwamanzi 
Enye ihlabathi ekhukhulekako ikhamba iyokujama endaweni ezinamanzi ezifana nemlanjeni, bese ifike izale lapho kusilaphazeke amanzi ebawalanzekile azale ngebathi nofana idaka.

 3. ukulahlekelwa kuhlukahlukana kweenlwana 
Nakukhukhuleka ihlabathi indawo ezinengi zokuhlala zeenlwana zingamotjheka. Lokhu nakho kuzokwenza bona iinlwana lezo zife ngombana zabe zingasenazo indawo zokuzifihla nofana zokuhlala. Isibonelo: Ezinye iinlwan zihlala ngpahasi kwehlathi emgodini lokha ihlabathi akhukhulekako imigodi le ingamtjheka bese inlwana zingabi nedawo yokuzifihla.

 Singehlisa njani ukukhukhulekak kwehlabathi? 
Kufanele siphinde sitjale endaweni lapho kukhukhuleke khona ihlabathi ukwenzela bona lena eseleko ibambe imirabho ingasakhukhuleki ukuya phambili. Kufanele abantu behlise izinga lokusika imithi ngombana lokho kuzokulekelela ihlabathi ingakhukhuleki ngesibanga sokuthi izabe ibanjwe mirabho yeenhlahla.

 Isiphetho 
Ukukhukhuleka kwehlabathi kumraro omkhulu webhoduluko, begodu kufuze bona ucalelelwe usese nekhathi ngombana nangabe awuka tjhejwa singalahlekelwa yihlabathi enothileko, amanzi ahlanzekileko nokwahlukahlukana kweenlwana ezihlala kubhoduluko yekhethu. Kufanele bona abantu babalekele ukwenza imisebenzi eyenza bona ihlabathi  ikhukhuleke.